MUNICIPIUL  TIMISOARA                                                                     
DIRECȚIA INCUBATOR DE PROIECTE							
SERVICIUL FINANȚĂRI NERAMBURSABILE 					                                                                               SC 2022-31383/15.12.2022


RAPORT DE SPECIALITATE
[bookmark: _Hlk121926870][bookmark: _Hlk121925233][bookmark: _Hlk121926262]privind aprobarea depunerii și implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, precum și a Acordului de Parteneriat între Spitalul Clinic de Boli Infecțioase și Pneumoftiziologie „Dr. Victor Babeș” Timișoara, în calitate de lider al parteneriatului - Solicitant și U.A.T Municipiul Timișoara, în calitate de ordonator principal de credite – Partener de Proiect,  spre finanțare prin PNRR 2020-2026, C 12, I2, IS 2.4


Având în vedere Referatul de aprobare a proiectului de hotărâre privind aprobarea depunerii și implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale” și a  cheltuielilor legate de proiect, precum și a Acordului de Parteneriat între Spitalul Clinic de Boli Infecțioase și Pneumoftiziologie „Dr. Victor Babeș” Timișoara și Municipiul Timișoara,

 Facem următoarele precizări:
În data de 25 septembrie 2022 a fost deschisă platforma pentru depunerea dosarelor de finanțare prin PNRR în cadrul Apelului de Proiecte – COD APEL: MS-0024 Pilonul V: Sănătate și reziliență instituțională COMPONENTA: 12 - Sănătate INVESTIȚIA: I2. Dezvoltarea infrastructurii spitalicești publice Investiția specifică: I2.4. Echipamente și materiale destinate reducerii riscului de infecții nosocomiale  Planul Național de Redresare și Reziliență (PNRR).

Obiectivul Investiției îl constituie  organizarea în unitățile medicale de spitalizare continuă a unor structuri funcționale de boli infecțioase pentru izolarea/gruparea și tratarea pacienților cu IAAM determinate de microorganisme MDR și cu infecții cu Clostridium difficile, precum și definirea și dezvoltarea laboratoarelor de referință și a celor cu capacitate de investigații și analize microbiologice specializate.

Investiția I2.4. Echipamente și materiale destinate reducerii riscului de infecții nosocomiale are un buget total de 742.0049.961 lei fără TVA echivalent 150.380.000 Euro fără TVA și se va realiza prin derularea unui apel deschis competitiv prin care se vor finanța minim 25 de spitale publice care vor derula investiții aparținând următoarelor componente:
A: reabilitarea/modernizarea/extinderea infrastructurii existente în vederea organizării în unitățile medicale de spitalizare continuă a unor structuri funcționale de boli infecțioase pentru izolarea/gruparea și tratarea pacienților cu IAAM determinate de microorganisme MDR și cu infecții cu Clostridium difficile.
B: dezvoltarea laboratoarelor de analize de microbiologie specializate. 
C: achiziționarea de echipamente destinate reducerii IAAM. 

Valoarea minimă nerambursabilă a finanțării alocate per proiect este de 24.671 lei fără TVA reprezentând 5.000 euro fără TVA. Valoarea maximă nerambursabilă a finanțării alocate per proiect este de 29.680.199,84 fără TVA lei echivalent 6.015.200 Euro fără TVA.

Rata de finanțare acordată prin PNRR este de 100% din valoarea cheltuielilor eligibile ale proiectului, fără TVA. 

[bookmark: _Hlk121781047]Solicitanți eligibili:
· Beneficiarii eligibili sunt reprezentanți de orice unitate sanitară publică cu personalitate juridică care are în componență una sau mai multe din următoarele:
· Laborator/compartiment microbiologie; 
·  Bloc operator / secție/ compartiment de terapie intensivă / unitate de terapie intensivă intermediară post-operatorie / unitate de supraveghere postanestezică; 
·  Secție / compartiment chirurgie, obstetrică-ginecologice, gastroenterologie; 
·  Secție / compartiment / unitate funcțională arși; 
·  Secție / compartiment / unitate funcțională de boli infecțioase/TB; 
·  Secție / compartiment hemodializă / terapie acuta nefrologică.

Unitățile sanitare publice eligibile sunt cele din subordinea:
· Unităților administrativ-teritoriale (UAT), definite conform OUG nr. 57/2019 cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare; 
· Parteneriatelor dintre autoritățile și instituțiile publice centrale și locale; 
· Altor autorități și instituții publice centrale, inclusiv instituții din sfera apărării, ordinii publice și siguranței naționale respectiv Academiei Române; 
· Ministerului Sănătății și altor ministere cu rețea sanitară proprie aflate în subordinea sau în coordonarea acestora.

[bookmark: _Hlk121781006]În urma analizei situației existente în cadrul Spitalului Clinic de Boli Infecțioase și Pneumoftiziologie „Dr. Victor Babeș” Timișoara, cu privire la deficiențele, nevoile și necesitățile spitalului în reducerea infecțiilor nosocomiale inclusive a celor cu Clostridium difficile și MDR pentru îmbunătățirea calității serviciilor medicale și a siguranței pacientului în conformitate cu legislația în vigoare, s-a identificat posibilitatea finanțării unor echipamente necesare, prin PNRR, în cadrul Apelului de Proiecte – COD APEL: MS-0024 Pilonul V: Sănătate și reziliență instituțională COMPONENTA: 12 - Sănătate INVESTIȚIA: I2. Dezvoltarea infrastructurii spitalicești publice Investiția specifică: I2.4. Echipamente și materiale destinate reducerii riscului de infecții nosocomiale Planul Național de Redresare și Reziliență.

În acest sens, Spitalul Clinic de Boli Infecțioase și Pneumoftiziologie „Dr. Victor Babeș” Timișoara a întocmit și înaintat către primăria Municipiului Timișoara o Notă de fundamentare, înregistrată cu nr.  SC2022-30890/12.12.2022, privind necesarul de echipamnete și materiale destinate reducerii riscului de infecții nosocomiale, însoțită de o Anexă în care sunt detaliate/prezentate valorile de rată a infecțiilor nosocomiale, rata infecțiilor Clostridium difficile, rata infecțiilor cu organisme MDR, nr. de probe analizate de microbiologie, gradul de ocupare a unității sanitare aferente anului de referință 2021.

Astfel, prin proiectul „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale” se dorește achiziția de echipamente și materiale destinate reducerii riscului de infecții nosocomiale (Componenta C mai sus menționată).

[bookmark: _Hlk121780965]Valoarea maximă eligibilă a proiectului „Creșterea calității actului medical și a siguranței pacientului prin dezvoltarea infrastructurii Spitalului Clinic de Boli Infecțioase și Pneumoftiziologie „Dr. Victor Babeș” Timișoara prin dotarea cu echipamente în vederea reducerii riscului de infecții nosocomiale” este de 21.456.782.90 lei (inclusiv TVA), proiectul având o durată de de implementare de 12 luni.

Pentru depunerea proiectelor pe platforma www.proiecte.pnrr.gov.ro va fi necesar să fie realizat un parteneriat între unitatea sanitară, ordonatorul principal de credite și/sau UAT, în care să fie menționat liderul de parteneriat și dreptul de a încărca proiectul pe platforma dedicată.

În acest sens, a fost întocmit un Acord de parteneriat între Spitalul Clinic de Boli Infecțioase și Pneumoftiziologie „Dr. Victor Babeș” Timișoara și U.A.T  Timișoara în vederea depunerii și  implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”.

Toate cheltuielile, atât eligibile, neeligibile, cât și cele conexe care pot aparea pe durata implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, vor fi asigurate de către Spitalul Clinic de Boli Infecțioase și Pneumoftiziologie „Dr. Victor Babeș” Timișoara, în calitatate de Lider de parteneriat, prin transferul acestor sume de la bugetul local.

De asemenea, Spitalul Clinic de Boli Infecțioase și Pneumoftiziologie „Dr. Victor Babeș” Timișoara, în calitatate de Lider de parteneriat, va asigura realizarea documentației aferente Proiectului mai sus menționat, precum și încărcarea Dosarului de finanțare aferent acestuia, în conformitate cu Ghidul solicitantului pentru Investiția specifică I2.4. Echipamente și materiale destinate reducerii riscului de infecții nosocomiale din cadrul Pilonului V: Sănătate și reziliență instituțională  - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României.

În concluzie,
  
PROPUNEM:
· Aprobarea proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”  în vederea finanțării acestuia în cadrul Planul Național de Redresare și Reziliență - Componenta C12 – Sănătate - Investiția 2. Dezvoltarea infrastructurii spitalicești publice - I2.4. Echipamente și materiale destinate reducerii riscului de infecții nosocomiale, apelul de proiecte MS-0024. 

· Aprobarea încheierii Acordului de parteneriat între Spitalul Clinic de Boli Infecțioase și Pneumoftiziologie „Dr. Victor Babeș” Timișoara în calitate de solicitant și lider al parteneriatului și U.A.T. Municipiul Timișoara, în calitate de ordonator principal de credite- Partener de Proiect,  conform Anexei 1 la prezenta. 

· Aprobarea valorii totale a proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”  în cuantum de 21.456.782,90 lei (inclusiv TVA)

· Aprobarea contribuției proprii în proiect a Solicitantului – Lider de parteneriat, reprezentând achitarea tuturor cheltuielilor neeligibile ale proiectului, care se vor achita din bugetul spitalului, prin transferul sumelor de la bugetul local.

· Aprobarea sumelor reprezentând cheltuieli conexe ce pot apărea pe durata implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, pentru implementarea proiectului în condiții optime, se vor asigura din bugetul propriu al Spitalului Clinic de Boli Infecțioase și Pneumoftiziologie „Dr. Victor Babeș” Timișoara, prin transferul sumelor de la bugetul local.

· Asigurarea de către Municipiul Timișoara a tuturor resurselor financiare necesare implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”, în condițiile decontării/recuperării ulterioare în conformitate cu prevederile Acordului de parteneriat și ale OUG nr. 124/2021.

Având în vedere prevederile legale expuse în prezentul raport, apreciem că proiectul de hotărâre privind aprobarea depunerii și implementării proiectului „Creșterea calității actului medical și a siguranței pacientului prin dotarea cu echipamente în vederea reducerii riscului de infecții nosocomiale”  și a  cheltuielilor legate de proiect, precum și a Acordului de Parteneriat între Spitalul Clinic de Boli Infecțioase și Pneumoftiziologie „Dr. Victor Babeș” Timișoara, în calitate de lider al parteneriatului – Solicitant și U.A.T. Municipiul Timișoara, în calitate de ordonator principal de credite – Partener, spre finanțare prin PNRR, C 12, I.2., I2.4 îndeplinește condițiile pentru a fi supus dezbaterii și aprobării plenului consiliului local. 


Direcția Incubator de Proiecte		                         Serviciul Finanțări Nerambursabile,
Adriana Deaconu, Director		                                     Daniela Ghinea, Șef Serviciu

					                                                                                                                  
 Întocmit, 
							             Mihaela Sîrbu, consilier SFN
		          
                       Cod FO53-01,Ver.2

